|  |  |  |  |  |
| --- | --- | --- | --- | --- |
| Predmet: **Italijanski jezik za 7. razred osnovne škole** | | | | |
| Udžbenik: **Amici D’ITALIA 2** | | | Izdavač: **Data Status** | |
| Nastavnik: | | | | |
| Čas broj: 12. | | Odeljenje: | | Datum: |
| Nastavna tema: | **Un appuntamento** | | | |
| Nastavna  jedinica: | **Scendiamo in piazza** | | | |
| Tip časa: | obrada | | | |
| Cilj čas: | Usvajanje znanja u vezi sa italijanskim trgovima, veoma važnim znamenitostima za kulturni i društveni život Italijana | | | |
| Očekivani  ishodi: | Učenik će umeti da razgovara o kulturnim znamenitostima Italije i da napravi razlike i sličnosti u odnosu na kulturne znamenitosti Srbije. | | | |
| Međupredmetne kompetencije: | Odgovorno učešće u demokratskom društvu, komunikacija, kompetencija za učenje, saradnja, estetička kompetencija | | | |
| Oblik rada: | frontalni, individualni, grupni | | | |
| Nastavne  metode: | rad na tekstu, dijaloška, demonstrativna | | | |
| Nastavna  sredstva: | Udžbenik, audio-vizuelna (gledanje videa), vizuelna (fotografije) | | | |
| Korelacija sa drugim predmetima: | Srpski jezik, Geografija, Istorija, Likovna kultura, Muzička kultura, Informatika | | | |
| **Vremenska struktura časa (tok časa)** | | | | |
| **Uvodni deo:**  (12 minuta) | Provera domaćeg zadatka.  Učenici individualno, u paru ili grupno čitaju svoje domaće zadatke. Nastavnik sa ostalim učenicima pažljivo sluša i svi zajedno diskutuju o prezentovanim tekstovima. | | | |
| **Glavni deo:**  (25 minuta) | **Udžbenik, 24. i 25. strana**  Nastavnik današnjom nastavnom temom pokušava da na što bolji način približi i dočara važnost italijanskih trgova u životu Italijana.  Nastavnik najpre poziva učenike da pogledaju fotografije u udžbeniku i pita ih da li možda prepoznaju neka mesta, da li ih je neko posetio, a zatim ih podstiče na pronalaženje sličnosti i razlika između prikazanih fotografija.  Nastavnik navodi učenike na razgovor i diskusiju koliko god je to moguće.Unapred priprema neke zanimljive fotografije ili video snimke koji oslikavaju život Italijana na trgovima, organizovanje proslava, manifestacija itd. Nastavnik ukratko objašnjava značaj i vrste trgova u Italiji. Pre detaljnije obrade današnje teme, nastavnik poziva učenike da pročitaju uvodni deo koji se tiče porekla i nastanka trgova kao i njihove dugogodišnje namene.  Učenici učestvuju u razgovoru i gledajući fotografije sami izvode zaključke i nastavljaju diskusiju.  Nakon uvodnog dela i uvodnih objašnjenja, nastavnik deli učenike u četiri grupe. Svaka grupa ima zadatak da pročita i razume kratak tekst koji se  odnosi na jedan od prikazanih trgova. Nakon čitanja i razgovora u okviru grupa, po jedan predstavnik grupe prezentuje svoju temu. Ostale grupe slušaju i uključuju se u diskusiju.  Nakon prezentacija grupa, učenici usmeno odgovaraju na pitanja na 25.strani. Pitanja se odnose na važne trgove, mesta i spomenike u njihovom gradu, na mesta koja su važna za organizovanje raznih proslava i manifestacija. | | | |
| **Završni deo:**  (8 minuta) | Nastavnik daje uputstva za domaći zadatak u vezi sa današnjom temom. Deli učenike u grupe koje će sledećeg časa predstaviti još neke poznate trgove u Italiji. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |