|  |  |  |  |  |
| --- | --- | --- | --- | --- |
| Predmet: **Italijanski jezik za 7. razred osnovne škole** | | | | |
| Udžbenik: **Amici D’ITALIA 2** | | | Izdavač: **Data Status** | |
| Nastavnik: | | | | |
| Čas broj: 6. | | Odeljenje: | | Datum: |
| Nastavna tema: | **Un appuntamento** | | | |
| Nastavna  jedinica: | **La città; i numeri ordinali** | | | |
| Tip časa: | Obrada | | | |
| Cilj čas: | Usvajanje vokabulara u vezi sa mestima u gradu i rednim brojevima | | | |
| Očekivani  ishodi: | Učenik će biti u stanju da razume jednostavna pitanja koja se odnose na orijentaciju, da odgovori na njih i da opiše pravac kretanja. | | | |
| Međupredmetne kompetencije: | Odgovorno učešće u demokratskom društvu, komunikacija, kompetencija za učenje, saradnja | | | |
| Oblik rada: | frontalni, individualni, u paru | | | |
| Nastavne  metode: | rad na tekstu, metoda pisanja, verbalna, demonstrativna | | | |
| Nastavna  sredstva: | Udžbenik, CD, mapa, digitalni udžbenik, interaktivna tabla | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (10 minuta) | Provera domaćeg zadatka.  Učenici prikazuju svoje mape i opisuju put kojim se kreću od kuće do škole. | | | |
| **Glavni deo:**  (30 minuta) | **Udžbenik, 16.strana, vežbanje 1 La città**  Učenici povezuju po principu reč-slika. Nakon povezivanja, slušaju (CD 1-5) nekoliko puta i proveravaju svoje odgovore. *(rešenja: 1 C, 2 F, 3 I, 4 L, 5 B, 6 A, 7 G, 8 H, 9 E, 10 D)*  **LIM**: učenici mogu raditi zadatak na interaktivnoj tabli.  **Vežbanje 2**  Učenici slušaju (CD 1-6) i povezuju po principu tekst-slika. Pre slušanja nastavnik daje učenicima potrebno vreme kako bi se upoznali sa ilustracijama. Nastavnik objašnjava učenicima da se prilikom izrade ovakvih vežbanja koncentrišu na ključne reči. Učenici zatim slušaju dijaloge i rešenja proveravaju svi zajedno.  *(rešenja: a 2, b 3, c 1, d 4)*  **LIM:** zadatak se može raditi na interaktivnoj tabli.  **Vežbanje 3**  Učenici povezuju po principu reč-slika. Rešenja najpre proveravaju u paru a zatim slušanjem, ukoliko je potrebno, više puta.  *(rešenja: 1G, 2 B, 3A, 4E, 5F, 6C, 7D, 8H)*  **LIM:** zadatak se može raditi na interaktivnoj tabli.  **Udžbenik, 17.strana, vežbanje 4**  Nastavnik daje uputstvo za izradu 4.vežbanja. Učenici se najpre upoznaju sa mapom na kojoj treba da tokom slušanja označe put kojim se Angelo kreće prema školi. Nastavnik uključuje snimak CD (1-8). Svi zajedno proveravaju rešenja. Nastavnik unapred ima pripremljenu mapu (Priručnik, 19.strana).  **LIM**: zadatak se može raditi na interaktivnoj tabli.  **Vežbanje 5, I numeri ordinali**  Nastavnik poziva učenike da pogledaju redne brojeve i da sami izvedu pravilo za formiranje rednih brojeva. Učenici nekoliko puta slušaju (CD 1-9), zapisuju i proveravaju u paru, a zatim svi zajedno. Nastavnik zapisuje na tabli. Nastavnik podstiče učenike da na maternjem jeziku objasne pravilo formiranja rednih brojeva do kojeg su došli, a zatim im skreće pažnju na objašnjenje *Attenzione!*  **LIM:** Mogućnost korišćenja interaktivne table.  **Vežbanje 6**  Učenici rade u paru. Rešavaju anagrame i povezuju sa ciframa. *(rešenja: secondo, ventottesimo, tredicesimo, novantanovesimo, settimo)* | | | |
| **Završni deo:**  (5 minuta) | Nastavnik daje uputstvo za domaći zadatak: radna sveska, 6.strana, vežbanja 1 i 4. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |