|  |  |  |  |  |
| --- | --- | --- | --- | --- |
| Predmet: **Italijanski jezik za 7. razred osnovne škole** | | | | |
| Udžbenik: **Amici D’ITALIA 2** | | | Izdavač: **Data Status** | |
| Nastavnik: | | | | |
| Čas broj: 47. | | Odeljenje: | | Datum: |
| Nastavna tema: | **Che fame!** | | | |
| Nastavna  jedinica: | **Esprimere delle quantità** | | | |
| Tip časa: | obrada | | | |
| Cilj časa: | Iskazivanje količine | | | |
| Očekivani  ishodi: | Učenik će biti u stanju da pita i saopšti koliko nečega ima koristeći jednostavna jezička sredstva. | | | |
| Međupredmetne kompetencije: | Odgovorno učešće u demokratskom društvu, komunikacija, kompetencija za učenje, saradnja | | | |
| Oblik rada: | Frontalni, individualni, u paru | | | |
| Nastavne  metode: | Verbalna, rad sa tekstom, pisanje | | | |
| Nastavna  sredstva: | Udžbenik, CD, digitalni udžbenik, interaktivna tabla | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (8 minuta) | Provera i analiza domaćeg zadatka.  Nastavnik postavlja pitanja učenicima kako bi proverio koliko su učenici zapamtili reči sa prethodnog časa:  *Che cosa compriamo in un negozio di alimentari?*  *Dove compriamo il latte?*  *Dove compriamo l’insalata?*  *Dove compriamo le pere? Itd.* | | | |
| **Glavni deo:**  (32 minuta) | **Udžbenik, 56.strana, vežbanje 1 Esprimere delle quantità**  Učenici slušaju CD (1-33) i ponavljaju. Nastavnik skreće pažnju na nove strukturne i jezičke elemente. Zapisuje primer na tabli:  *Vorrei un po’* ***di arance.***  *Quante* ***ne*** *vuoi?*  ***Ne*** *voglio un chilo.*  Nastavnik upućuje učenike na 59.stranu udžbenika i pita učenike da li mogu sami da izvedu zaključak šta označavaju podvučene reči.  Kada dođu do zaključaka sami ili uz pomoć nastavnika, učenici rade 4.i 5.vežbanje na 59.strani. Odgovore proveravaju u paru, a zatim svi zajedno.  Nastavnik posebno skreće pažnju na iskazivanje količine uz *,,tutto*“. U tom slučaju koristimo ,,*pronome diretto*“. Uputiti ih na primer u udžbeniku *(Attenzione!)* i zapisati ga na tabli.  *Rešenja za 4.vežbanje: 1 Ne bevo un bicchiere, 2 Ne compro un chilo, 3 Ne mangio cinque, 4 Ne voglio un pezzo, 5 Ne mangio una fetta.*  *Rešenja za 5.vežbanje (slobodni odgovori): 1 Ne bevo due bicchieri, 2 Ne mangio tre, 3 Ne mangio molti, 4 Ne mangio uno al giorno.*  **LIM:** zadatak se može raditi uz pomoć interaktivne table  **Vežbanje 2, 56.strana**  Nastavnik daje uputstvo za rad u paru. Svaki par pravi dijalog koristeći date imenice i po uzoru na vežbanje 1. Nastavnik podseća učenike da treba da koriste zamenicu ,,ne“ u pitanjima i odgovorima. Učenici u paru vode razgovor ispred table. Nastavnik pohvaljuje i nagrađuje učenike. | | | |
| **Završni deo:**  (5 minuta) | Nastavnik daje uputstvo za domaći zadatak u radnoj svesci, na 33.strani, vežbanje 6 i 7. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |